National Football League

NFL (eða National Football League) er aðaldeild Ameríska fótboltans í Bandaríkjunum. Deildin samanstendur af 32 liðum, hvaðanæva úr Bandaríkjunum. Deildinni er skipt í tvær minni deildir, Ameríkudeildina (en:American Football Conference (AFC)) og Þjóðardeildina (en:National Football Conference (NFC)). Þessum tveim deildum er síðan aftur skipt niður í norður, suður, austur og vestur riðla og eru fjögur lið í hverjum riðli, eða samtals 32. Fyrir upphaf hvers tímabils spilar lið fjórir æfingaleiki. Þegar að tímabil byrjar spilar lið 16 deildarleiki og eftir það komast tólf lið (sex úr AFC, sex úr NFC) í umspil. Umspilið endar síðan í úrslitaleik á milli sigurvegara AFC deildarinnar og sigurvegara NFC deildarinnar, sá leikur er jafnframt kallaður Super Bowl, og er spilaður í lok janúar eða upphafi febrúar.

 Saga 
Árið 1920 var deildin stofnuð undir nafninu American Professional Football Association. Tveim árum seinna, árið 1922, var nafninu breytt í National Football League og stendur það nafn enn í dag. Deildin er ein af stærstu íþróttadeildum í Norður-Ameríku. Deildin er einnig í sér klassa hvað varðar áhorfendafjölda og árið 2005 voru 67 593 áhorfendur að meðaltali á hverjum leik, en það eru t.d. 25 000 fleiri manneskjur að meðaltali á leik en var í þýsku úrvalsdeildinni í knattspyrnu, Bundesliga.

 Lið í NFL 
Það eru 32 lið í deildinni. Hvert lið má hafa mest 53 leikmenn á meðan á hverju tímabili stendur. Þetta er eina stóra deildin í Bandaríkjunum þar sem að öll liðið eru frá Bandaríkjunum, en í öðrum tilvikum eru lið frá Kanada með í Bandarískum deildarkeppnum. Þetta má útskýra með því að kanadískur fótbolti, er meira spilaður þar. Hann er nokkuð frábrugðinn amerískum fótbolta, þó að hann minni mjög á hann.

Flestar stórborgir Bandaríkjanna hafa lið í NFL deildinni. Undantekning á því eru borgin San Antonio í Texas. San Antonio hefur þó lið í NBA deildinni. 

Frá og með tímabilinu 2002 eru eftirfarandi lið í NFL:

AmeríkudeildinRiðillLiðLeikvangurBorg/Fylki AusturBuffalo BillsNew Era FieldOrchard Park, New York-fylki (Buffalo)Miami DolphinsHard Rock StadiumMiami Gardens, Flórída (Miami)New England PatriotsGillette StadiumFoxborough, Massachusetts (Boston)New York JetsMetLife StadiumEast Rutherford, New Jersey (New York-borg) NorðurBaltimore RavensM&T Bank StadiumBaltimore, MarylandCincinnati BengalsPaul Brown StadiumCincinnati, OhioCleveland BrownsFirstEnergy StadiumCleveland, OhioPittsburgh SteelersHeinz FieldPittsburgh, Pennsylvanía SuðurHouston TexansNRG StadiumHouston, TexasIndianapolis ColtsLucas Oil StadiumIndianapolis, IndianaJacksonville JaguarsEverBank FieldJacksonville, FlórídaTennessee TitansNissan StadiumNashville, Tennessee VesturDenver BroncosSports Authority Field at Mile HighDenver, ColoradoKansas City ChiefsArrowhead StadiumKansas City, Missouri  Las Vegas Raiders Allegiant Stadium Paradise, NevadaLos Angeles ChargersDignity Health Sports ParkCarson, KaliforníaÞjóðardeildinRiðillLiðLeikvangurBorg/Fylki AusturDallas CowboysAT&T StadiumArlington, Texas (Dallas)New York GiantsMetLife StadiumEast Rutherford, New Jersey (New York-borg)Philadelphia EaglesLincoln Financial FieldPhiladelphia, PennsylvaníaWashington CommandersFedExFieldLandover, Maryland (Washington, D.C.) NorðurChicago BearsSoldier FieldChicago, IllinoisDetroit LionsFord FieldDetroit, MichiganGreen Bay PackersLambeau FieldGreen Bay, WisconsinMinnesota VikingsU.S. Bank StadiumMinneapolis, Minnesota SuðurAtlanta FalconsMercedes-Benz StadiumAtlanta, GeorgíaCarolina PanthersBank of America StadiumCharlotte, Norður-Karólína New Orleans SaintsMercedes-Benz SuperdomeNew Orleans, LouisianaTampa Bay BuccaneersRaymond James StadiumTampa, Flórída  VesturArizona CardinalsUniversity of Phoenix StadiumGlendale, Arizona (Phoenix)Los Angeles RamsLos Angeles Memorial ColiseumLos Angeles, KaliforníaSan Francisco 49ersLevi's StadiumSanta Clara, Kalifornía (San Francisco)Seattle SeahawksCenturyLink FieldSeattle, Washington

 Heimildir 


 NFL game secrets 



Flokkur:Amerískur fótbolti